Държавен вестник, бр. 76, 2021 г., стр. 25

БРОЙ  76	
Д Ъ Р Ж А В Е Н  В Е С Т Н И К 	
СТР.  25  
Глава 6.1 - Разпоредби за конструкцията и изпитването на опаковките 
591 
6.1.5.6.2 
Метод на изпитване:  изпитваната мостра се подлага на сила, приложена върху горната повърхност на 
изпитваната мостра, еквивалентна на общата маса на идентичните опаковки, които могат да бъдат 
поставени една върху друга по време на транспортирането: когато съдържанието на изпитваната мостра 
са течности с относителна плътност, различна от тази на течността, която ще се транспортира, силата се 
изчислява спрямо последната. Минималната височина на купа, включващ изпитваната мостра, трябва да 
бъде 3 m. Продължителността на изпитването е 24 часа, с изключение на това, че пластмасовите варели, 
бидони и композитните опаковки 6HH1 и 6HH2, предназначени за течности, се подлагат на изпитване със 
стифиране за период от 28 дни при температура не по-ниска от 40°C. 
6.1.5.6.3 
Критерий за успешно преминато изпитване: не трябва да има изтичане от изпитваната мостра. При 
съставни опаковки или комбинирани опаковки не трябва да има изтичане на веществото от вътрешния съд 
или вътрешната опаковка.  Нито една изпитвана мостра не трябва да показва каквото и да е влошаване на 
качествата, което би могло да повлияе неблагоприятно на безопасността при превоз, или каквото и да е 
изкривяване, което би могло да намали здравината й или да причини нестабилност на куповете опаковки. 
Пластмасовите опаковки се охлаждат до температурата на околната среда преди оценката. 
6.1.5.7 Протокол от изпитването 
6.1.5.7.1 
 
 Изготвя се протокол от изпитване, който съдържа най-малко следните данни и е на разположение на 
ползващите опаковката: 
.1 име и адрес на организацията, извършила изпитването; 
.2 име и адрес на заявителя (където е приложимо); 
.3 уникален идентификатор на протокола от изпитването; 
.4 дата на протокола от изпитването; 
.5 производител на опаковката; 
.6 
описание на типа конструкция на опаковката (размери, материали, затварящи механизми, дебелина и 
др.), включително метода на производство (като например формоване чрез раздуване), и които могат 
да включват чертеж(и) и/или снимка(и); 
.7 максимален капацитет; 
△ .8 
характеристики на изпитваното съдържание, като например вискозитет и относителна плътност за 
течности и размер на частиците за твърди вещества. За пластмасови опаковки, подложени на 
изпитването за вътрешно налягане по 6.1.5.5, температурата на използваната вода; 
.9 описание на изпитването и резултати; 
.10  подпис, с името и длъжността на подписващото лице. 
6.1.5.7.2 
 
 Протоколът от изпитването съдържа декларации, че опаковката, приготвена за транспортиране, е била 
изпитана в съответствие със съответните разпоредби на настоящата глава и че използването на други 
методи на опаковане или компоненти може да я направи невалидна. Копие от протокола от изпитването се 
предоставя на компетентния орган. 
592 
Глава 6.2 
Разпоредби за конструкцията и изпитването на 
съдове под налягане, аерозолни опаковки,  
малки съдове, съдържащи газ (газови патрони) и 
патрони за горивни клетки, съдържащи втечнен 
запалим газ 
Забележка: Аерозолните опаковки, малките съдове, съдържащи газ (газови патрони) и патроните за горивни клетки, 
съдържащи втечнен запалим газ, не са предмет на разпоредбите на 6.2.1 до 6.2.3. 
6.2.1 
Общи положения 
6.2.1.1 
Проектиране и конструкция 
6.2.1.1.1 
Съдовете под налягане и техните затварящи механизми се проектират, произвеждат, изпитват и 
оборудват по такъв начин, че да издържат на всички условия, включително износване, на които ще бъдат 
подложени при нормални условия на превоз. 
6.2.1.1.2 
Предвид научно-техническият напредък и като се отчита, че съдовете под налягане, различни от тези, 
които носят сертификационни маркировки „ООН“, могат да се използват на национална или регионална 
основа, съдовете под налягане, отговарящи на изисквания, различни от посочените в настоящия Кодекс, 
могат да се използват, ако са одобрени от компетентните органи в страните на превоз и употреба. 
6.2.1.1.3 
Минималната дебелина на стените в никакъв случай не трябва да бъде по-малка от определената  в 
техническите стандарти за проектиране и конструкция. 
6.2.1.1.4 
 За заварени съдове под налягане се използват само метали с добри заваряващи свойства. 
6.2.1.1.5 
Изпитвателното налягане на бутилките, тръбите, варелите под налягане и сноповете от бутилки трябва да 
бъде в съответствие с инструкция за опаковане P200 или, за химикали под налягане, с инструкция за 
опаковане P206. Изпитвателното налягане за затворени криогенни съдове трябва да бъде в съответствие 
с инструкция за опаковане P203. Изпитвателното налягане на системите за съхранение на метален хидрид 
трябва да бъде в съответствие с инструкция за опаковане P205. Изпитвателното налягане на бутилката за 
абсорбиран газ трябва да бъде в съответствие с инструкция за опаковане P208. 
6.2.1.1.6 
 Структурата на съдовете под налягане, събрани в снопове, се поддържа и те се държат заедно като едно 
цяло. 
Съдовете под налягане трябва да бъдат обезопасени по начин, който предотвратява придвижването на 
конструкцията и придвижванията, които биха довели до концентрация на локален натиск. Колекторните 
модули (напр. колектор, клапани и манометри) се проектират и конструират така, че да са защитени от 
повреди от удар и сили, които обикновено се срещат при превоз.  Колекторите трябва да имат най-малко 
същото изпитвателно налягане като цилиндрите. За токсичните втечнени газове всеки съд под налягане 
трябва да има спирателен клапан, който да гарантира, че всеки съд под налягане може да бъде напълнен 
отделно и че по време на превоз не може да се смесва съдържанието на съда под налягане. 
6.2.1.1.7 
Трябва да се избягва контакт между различни метали, който може да доведе до повреда от галваничното 
действие. 
6.2.1.1.8 
По отношение на  конструкцията на затворени криогенни съдове за охладени втечнени газове се прилагат 
следните допълнителни разпоредби: 
.1  Механичните свойства на използвания метал се установяват за всеки съд под налягане, включително 
якостта на удара и коефициента на огъване; 
.2 
Съдовете под налягане са термоизолирани. Термичната изолация трябва да бъде защитена срещу 
удар с предпазен кожух. Ако пространството между съда под налягане и кожуха се обезвъздушава 
(вакуумна изолация), кожухът трябва да бъде проектиран така, че да издържа, без постоянна 
деформация, на външно налягане от най-малко 100 kPa (1 bar), изчислено в съответствие с признат 
технически кодекс или изчислено критично разрушаващо налягане от не по-малко от 200 kPa (2 bar). 
Ако кожухът е толкова затворен, че да е газонепроницаем (напр. в случай на вакуумна изолация), 
трябва да бъде осигурено устройство, което да предотвратява появата на опасно налягане в 
изолационния слой в случай на недостатъчна газонепроницаемост на съда под налягане или неговите 
принадлежности. Устройството трябва да предотвратява проникването на влага в изолацията.